Kedves Jávor Úr,

Köszönettel vettem a témában előző hónap 19-én kelt levelét, melyet munkatársaim az Ares(2015) 1209932 hivatkozással regisztráltak.

Mindenekelőtt fontos kiemelni, hogy a sérült fűtőelemek szállítására vonatkozó szerződést az ESA 2010 áprilisában kötötte meg az akkor hatályos Uniós jogszabályok alapján. A 2011/70 Euratom irányelv figyelembevételére – mely csak később lépett hatályba – nem volt mód. A hatálybalépés pillanatától kezdve a nukleáris fűtőanyag szállítására vonatkozó jogszabályok betartása a szerződő felek felelőssége.

A témában feltett kérdéseinket követően nemrég azt a tájékoztatást kaptuk, hogy a 2010-ben megkötött szerződést valóban módosították a későbbiekben. A közüzemi szolgáltató leszögezi, hogy a szóban forgó módosításokat, mivel azok (állítólag) csupán technikai igazítások, az Ügynökségnek nem volt szükséges aláírnia.

Álláspontunk szerint jogszabályi előírás esetén az ESA aláírása szükséges feltétele a szerződés (és az ahhoz kapcsolódó módosítások) érvényességének.

Összességében a fejlemények a következők: az érintett szerződést immáron hatályba léptették, tehát sor került kiégett fűtőanyag Oroszországi Föderációba történő kiszállítására. Az Ügynökségnek nem áll módjában további lépéseket tenni. A kiszállított fűtőanyag jogi státuszának, valamint annak Uniós jogszabályba való illeszkedésének felmérése és a következtetések levonása az Európai Bizottság illetékeseinek feladata.

Az eddigiek fényében arra bíztatnám Önt, hogy vegye fel a kapcsolatot az Európai Bizottság illetékeseivel, kiváltképp az energiáért felelős főigazgatósággal, amennyiben szeretne további tájékoztatást kapni az ügyben.

Tisztelettel,

Stamatios Tsalas